Preah Maha Ghosananda

Preah Maha Ghosananda (født 1929 i Takeo-provinsen i Kambodsja, død 12. mars 2007 i Northampton, USA) var en ledende kambodsjansk buddhistmunk og fredsforkjemper.

Som en av svært få buddhistmunker som overlevde folkemordet i Kambodsja under Røde Khmer var han viktig for å bevare landets unike buddhistiske kulturarv.Ifølge The New York Times var det over 60 000 buddhistmunker i Kambodsja før Røde Khmer kom til makten, mens bare omkring 3000 var i live da vietnamesiske styrker rykket inn i Phnom Penh. Nær umiddelbart etter at Røde Khmer var styrtet begynte Ghosananda å undervise, bygge templer og revitalisere buddhismen i Kambodsja.

Ghosananda fungerte som eksilrepresentant for Kambodsja i FN og var sentral i fredssamtaler gjennom hele 1980-tallet. I 1988 ble han valgt til øverste leder for buddhistene i Kambodsja. Siden har han stått frem som en forkjemper for tilgivelse og oppbygging i det borgerkrigsherjete landet. Han har arbeidet for å virkeliggjøre de humanitære verdiene i buddhistisk etikk. 

For sin innsats for fred og forsoning ble han tildelt Professor Thorolf Raftos Minnepris for 1992. Han ble også nominert til Nobels fredspris seks ganger.

Referanser og fotnoter

 Eksterne lenker 
 Preah Maha Ghosananda, «the Gandhi of Cambodia» Nekrolog i The Economist
 Site dedicated to preserving his memory and creating a mausoleum and temple in his honor.
 Cambodia's Nobel Nominee on peace and suffering 
 The Serene Life – 20 minute interview with Maha Ghosananda
 Maha Ghosananda's biography in Khmer Language
  Maha Ghosananda's biography in German Language
 Maha Ghosananda's Facebook

Kategori:Mottakere av Raftoprisen
Kategori:Mottakere av Niwano-prisen
Kategori:Kambodsjanske buddhistmunker
Kategori:Personer fra Takeo